b'\n_START_ARTICLE_\nMohd Shamsudin Lias\n_START_SECTION_\nKehidupan Peribadi\n_START_PARAGRAPH_\nMohd Shamsudin berusia 55 tahun dan mempunyai 5 orang anak. Beliau kini tinggal bersama keluarganya di Tanjong Karang, Selangor Darul Ehsan.\n_START_SECTION_\nPendidikan\n_START_PARAGRAPH_\nMohd Shamsudin mempunyai Ijazah Sarjana dalam Perancangan Bandar dan Wilayah dari Universiti Syracuse di New York State, Amerika Syarikat.\n_START_SECTION_\nPengerusi PAC\n_START_PARAGRAPH_\nMohd Shamsudin dilantik sebagai Pengerusi Jawatankuasa Akaun Awam (PAC) walaupun negeri Selangor dikuasai oleh Pakatan Rakyat dan Mohd Shamsudin adalah ahli UMNO dan Barisan Nasional. Mohd Shamsudin telah dipuji oleh Pakatan Rakyat iaitu Menteri Besar Selangor Tan Sri Khalid Ibrahim. Khalid berkata bahawa "Mohd Shamsudin adalah orang yang bagus kerana dia mempunyai pengalaman dalam pentadbiran negeri memandangkan pengalaman beliau sebagai seorang bekas pegawai daerah.\n_START_SECTION_\nADUN\n_START_PARAGRAPH_\nSebagai seorang ahli Dewan Negeri Selangor, Mohd Shamsudin juga telah memegang jawatan sebagai ketua pembangkang Selangor menggantikan Datuk Mohd Satim Diman pada bulan Jun 2013 sehingga Disember 2014.'